# Årsrapport for styret i Risør Arbeiderparti for 2020

## Partiets medlemmer/varamedlemmer i utvalget:

* Leder: Jens Høibø, gjenvalg 1 år
* Nestleder: Torhild Gregersen, ny for 2 år
* Sekretær: Paal Eckhoff Salvesen, gjenvalg 2 år
* Kasserer: Eva Nilsen, Ikke på valg
* Kvinnekontakt: Signe Indergård Lundberg, ny for 2 år
* Styremedlem: Bjørn Preben Anfinsen-aRisæ, gjenvalg for 2 år
* Styremedlem: Bente Trulsvik, 1 år.

Ordfører og AUF-representant tiltrer styret.

* 1.vara: Stig Trondsen 1. år
* 2.vara: Lillian Røed 1.år
* 3.vara: Ole Henrik Grønn 1.år
* 4.vara: Randi Gunsteinsen 1.år

Representantskapet i Agder Arbeiderparti

* Jens Høibø, 1 år
* Torhild Gregersen, 1 år

Utsendinger til Årsmøtet i Agder Arbeiderparti

* Jens Høibø
* Torhild Karoline Gregersen
* Ole Henrik Grønn

## Antall møter

**8 styremøter** – tre av dem på Teams. behandlet ca 66 saker
Imellom styremøtene kommuniserer styret via styreforumet på Facebook og jevnlige Teamsmøter. Styret har hatt et godt og konstruktivt samarbeid i perioden.

**Medlemsmøter:**

Covid 19 har begrenset antall fysiske medlemsmøter. De som er gjennomført er stort sett gjennomført på Teams.

|  |  |
| --- | --- |
| Dato | Tema |
| 16.3 | Åpent møte om svømmehall i samarbeid med Rødt, Kr.f og SP. Avlyst pga pandemien |
| 17.3 | Medlemsmøte avlyst pga korona |
| 2.6 | Medlemsmøte (Teams) Tema Programdebatten og den politiske situasjonen i Agder etter sammenslåingen |
| 26.10 | Medlemsmøte, Anette Trettebergstuen besøker Risør, orientering og omvisning.  |
| 23.11 | Medlemsmøte på Teams om budsjettprosessen og budsjettforslag + programprosessen |
| 30.11 | Medlemsmøte Teams Programprosessen |
| 7.12 | Medlemsmøte om budsjettet |

Møtene blir som hovedregel annonsert i AAB og i IRisør. SMS’er sendes til medlemmene før hvert medlemsmøte og når det er endringer på tid eller sted for gruppemøtene.
Gode erfaringer med møte på biblioteket, normalt – men i år har møtevirksomhet vært begrenset pga pandemien.

## Aktiviteten

### Generelt

Aktivitetsnivået har på tross av COVID-19-situasjonen vært bra. Flere av styremøtene har foregått på Teams, det har også det forberedende arbeidet til styremøtene og styreforumet på Facebook er svært nyttig som et forum for diskusjoner og innspill mellom styremøtene.

Av mer interne saker har styret utnevnt Torhild Gregersen som medlemsansvarlig.
Styret har også satt i gang et lotteri til inntekt for valgkampfond til bruk i kommunevalgkampen.

### Flyktning- og asylpolitikken.

Også i år har Risør AP vært aktive på dette området med kritisk blikk på deler av partiets politikk på området. Spesielt fokuserte vi på ledelsens håndtering av debatten rundt Moria. Her endret partiet kurs, ikke minst pga reaksjoner fra grunnplanet i partiet. Vi har frontet dette på fylkets årsmøte, representantskap og innspill til programarbeidet

### Styrket aktivitet i lokallaget

I budsjettet var det avsatt penger til å styrke aktiviteten i lokallaget. Styret jobbet tidlig med et opplegg basert på en tur til Oslo med besøk på Stortinget og partikontoret. Dette som en inspirasjon og også mulighet for å ta opp saker som er viktig for Risør. Pandemien satte en stopper for dette, men vi håper at dette kan tas opp igjen kommende år.

I tillegg har styret internt satt i gang et næringsutvalg som skal jobbe med saker av næringspolitisk karakter, for å komme mer på offensiven i slike saker.

### 1.mai

Det tradisjonelle lokale 1.mai-arrangementet ble avlyst pga pandemien.

Ble i stedet gjennomført som et digitalt arrangement. Arbeiderpartiet sentralt sendte direkte og skapte «digital» stemning. Temaet var Trygghet for helse og arbeid.
Styret vedtok å bruke 5.000 kr av 1.mai budsjettet til å støtte lokalt næringsliv. Innkjøpene ble brukt som gevinster i partilotteriet (se over)

### Programarbeid

Arbeiderpartiet har sendt ut høringsforslag på det nye programmet. Styret har ved flere anledninger tatt opp dette til diskusjon.

### Bystyregruppa og styret

I år er det ingen av de faste styrerepresentantene som sitter i bystyret. Ordfører og gruppeleder kan delta på styremøtene. Vi har ikke hatt direkte representasjon i styret fra bystyregruppa, men Per og Elen har besøkt styret jevnlig og orientert om bystyregruppas arbeid, viktige lokale saker osv. Styret har bidratt med føringer og innspill i pågående saker og budsjettarbeid. Leder eller nestleder har stort sett deltatt på bystyregruppas møter.

Av saker vi har diskutert og verdt å nevne, er salg av Tollboden, E18 – og Risørvei, politisk klima internt i bystyret, parkeringsutvalg og ikke minst byjubileet som spesielt har vært rettet mot kulturutvalget, der vi er representert med tre representanter, inklusive leder.

Det er et ønske å knytte styret enda sterkere sammen med bystyregruppa for å utvikle lokalpolitikk sammen. Det er gjort ulike tiltak for å sikre dette samarbeidet, både møter med styrets ledelse og ordfører og varaordfører, forslag om å legge styremøter i forkant av gruppemøter og god representasjon fra ordfører eller varaordfører i styret.

## Aktivitet på nett/ aviser

* Innlegg vedr. ‘næringsveien’ – Paal E. Salvesen
* Støtte opp om lokalt næringsliv i en vanskelig (pandemi)tid
* Rådmannens åremål - Nils Vibe
* Flyktning og asylpolitikk – Jens Høibø, Ole Henrik Grønn, Per Lunden m.fl

## Stortingsvalgkampen

Tellef Inge Mørland og Cecilie Knibe Kroglund er de 2 toppkandidatene på lista fra Aust-Agder. Vi er glade for å ha Ragni McQueen Leifson inne på lista (7.plass).

## Medlemssituasjonen

91 aktive medlemmer i vårt system ved årsslutt, noe som er en nedgang på ca 5 medlemmer.

## Økonomi

Økonomien er god. Etter årsoppgjør sitter vi igjen med et overskudd på omlag 30.000, og en kassabeholdning på ca 90.000 som kommer godt med i valgkamparbeid mm framover.

Styret i Risør AP

Februar 2021